Volujak

Volujak je planina u graničnom području Bosne i Hercegovine i Crne Gore. Pruža se u smjeru sjeverozapad-jugoistok, a od Maglića ga odvaja potok Suha na sjeveru. Najviši vrhovi na Volujku jesu Velika Vlasulja (2337 m), Široka točila (2297 m), Studenac (2296 m – najviši vrh na bosanskohercegovačkoj strani i drugi najviši u državi) i Previja (2273 m). Na planini ima mnogo tragova glacijacije. Na visini 1660 m smješteno je Volujačko jezero, glacijalnog porijekla.

Obronci planine, koji se strmo spuštaju u Sutjesku, pružaju mogućnost opstanka divljih životinja. Planina je bogata ljekovitim biljem, jagodičastim voćem, gljivama. Na južnim i zapadnim padinama, na prostranim alpskim pašnjacima, obnavljaju se porušene i grade nove stočarske kolibe, katuni, u kojima ljeti žive stočari.

 Turizam 
S planine se pruža pogled na Maglić, Zelengoru, Čvrsnicu, Bjelašnicu, Durmitor, Bioč. Najlakši je pristup iz NP Sutjeska. Do visine 1600 m Volujak je pod bukovom i četinarskom šumom, a iznad te visine su travnjaci. Podnožjem planine ide put Foča – Gacko.

 Reference 

 Vanjski linkovi 

 http://www.summitpost.org; tekst na engleskom, s uputstvima i slikama
 http://www.focaravajuce.org; Turistička organizacija općine Foča
 www.geonames.org; satelitski snimak: centar karte na 43° 14' 19'' S, 18° 43' 1'' I
 "Volujak", Vrhovi Balkana, Al Jazeera Balkans, 25. 4. 2019.

Kategorija:Dvohiljadaši u Bosni i Hercegovini
Kategorija:Dvohiljadaši u Crnoj Gori
Kategorija:Granica između Bosne i Hercegovine i Crne Gore